  Виталий Пронин Стартэ трос спортсменъёс потӥзы24-тӥ мартэ Ижысь Г. Кулакова нимо спорткомплексын ортчиз куасэн бызьылонъя Г. Кулакова нимо 2-тӥез марафон. Удмуртиысь сяна, ӵошатсконэ пыриськизы 15 улосысь спортсменъёс, ваньмыз-ӧвӧлэз 600 пала куасэн бызьылӥсьёс. Арлыдзэс но ӵошатсконлы дась луэмзэс лыдэ басьтыса, котькудӥз спортсмен бырйиз аслыз кельшымон сюресэз - 10, 30 яке 50 иськемез, нош финишын соосты витиз ачиз дано спортсменка Галина Кулакова. Спортсменъёслы вольыт сюрес но кужым сӥзизы Правительстволэн Тӧроезлэн воштӥсез Александр Свинин, Иж городлэн йырыз Олег Бекмеметьев, нимо-дано спортсменка Галина Кулакова. Нырысь ик старт сётэмын вал 10 иськемез бызьылӥсьёслы. Вормисе потӥзы Кезысь Константин Главатских но Шарканысь Дина Некрасова. Отӥяз стартэ потӥзы 50 иськеме бызизьёс. Стартлэн нырысетӥ метръёсысеныз ик 10 пала воргоронъёс азьпал потӥзы. Отӥяз соослэн радзы ичиёмиз куинёзь, бызизы Удмуртиысь Максим Вылегжанин, Тюмень улосысь Юрий Гаврилов но Пермь улосысь Олег Калабин. Ӵошатсконлэн 46-тӥ иськемаз М. Вылегжанин лушкем ватэм кужымзэ поттӥз но эшъёссэ кыдёке азьпалтыса, огназ финиш гожез выжиз. 2-тӥ инты басьтӥз Ю. Гаврилов, 3-тӥ инты - О. Калабин. М. ВылегжанинӴошатскон капчи мылкыдын ортчиз. 10, 30 но 50 иськеме бызьылонын вормисьёсты дуно кузьымъёсын данъям сяна, медальёс но син-пель кузьымъёс басьтӥзы на ас ёзо эшъёссы пӧлын вормисьёс но. Валентина Емельянова Туспуктэмъёс басьтэмын udmurt.ru сайтысь  